
RAPORT DE SPECIALITATE
privind aprobarea schimbării destinației apartamentului nr.2, compus din 1 cameră (atelier) și 1 magazie,

 situat în imobilului din Timișoara, str. Almajului nr.22 (actual martir Cernăianu), în magazie
Având în vedere Referatul de aprobare al proiectului de hotărâre al Primarului Municipiului Timișoara privind aprobarea schimbării destinației apartamentului nr.2, compus din 1 cameră (atelier) și 1 magazie, situat în imobilului din Timișoara, str. Almajului nr.22, în magazie;

Facem următoarele precizări:

Imobilul din str. Almajului nr.22 este alcătuit din 2 apartamente, apartamentul 1 fiind cumpărat în baza Legii nr.112/1995.


Apartamentul 2 din str. Almajului nr.22 se află în proprietatea Statului Român în administrarea Consiliului Local. Acest spațiu nu constituie o unitate locativă și nu poate fi repartizat ca apartament, fiind compus din o singură cameră precizată în Cartea Funciară nr.400866-C1-U2 ca fiind atelier și o magazie. Potrivit prevederilor Legii nr.114/1996, republicată, locuința este o ”Construcție alcătuită din una sau mai multe camere de locuit, cu dependințele, dotările și utilitățile necesare, care satisface cerințele de locuit ale unei persoane sau familii.” 

De asemenea, acest spațiu nu îndeplinește cerințele minimale prevăzute de Anexa 1 din Legea 114/1996 republicată, respectiv:

- acces liber individual la spațiul locuibil, fără tulburarea posesiei și a folosinței exclusive a spațiului deținut de către o alta persoana sau familie; 

- spațiu pentru odihna; 

- spațiu pentru prepararea hranei; 
- grup sanitar; 

- acces la energia electrica și apa potabilă, evacuarea controlată a apelor uzate și a reziduurilor menajere.
  
În ședința Comisiei de locuințe din data de 03.10.2022, s-a hotărât transferul acestui apartament pentru a fi închiriat ca spațiu cu altă destinație, având în vedere descrierea din Cartea Funciară nr.400866-C1-U2 a încăperii ca fiind atelier. Conform adresei Compartimentului Spații cu altă destinație cu nr.SC2022-024191/22.02.2023, aceștia ne comunică faptul că valorificarea prin închiriere a acestuia este dificilă întrucât nu dispune de grup sanitar, iar orice activitate comercială sau de prestări servicii impune existența unui grup sanitar.




Astfel, având în vedere Acordul cadru nr.113/ 28.12.2021 cu SC Prometer SRL, având ca obiect: Prestare servicii prevăzute în caietul de sarcini în domeniul cadastrului și topografiei, excepție făcând terenurile  forestiere și terenurile aferente construcțiilor vândute în baza Legii nr.112/1995, imobile situate la NORD de Canalul Bega, s-a întocmit documentația pentru schimbarea destinației, în baza referatului cu nr. SC2023-6365/13.03.2023, care a stat la baza emiterii Certificatul de Urbanism nr/1620/20.07.2023 ”pentru schimbare destinație parțială, fără lucrări de construcții, din atelier (o cameră) în magazie, rezultând anexă gospodărească (magazie( în conformitate cu art.11, lit. o) din Legea 50/1991 rep. și act.”



Prin Certificatul de Urbanism menționat, în vederea depunerii documentației  pentru eliberarea Certificatului de Existență, se solicită obținerea acordului Consiliului Local al Municipiului Timișoara.
Având în vedere prevederile legale și faptul că acest spațiu nu poate fi închiriat ca locuință, în vederea valorificării acestuia prin închiriere, considerăm că proiectul de hotărâre privind aprobarea schimbării destinației apartamentului nr.2, compus din 1 cameră (atelier) și 1 magazie, situat în imobilului din Timișoara, str. Almajului nr.22, în magazie, îndeplinește condițiile pentru a fi supus dezbaterii și aprobării plenului consiliului local.

